Birthe Wilke

Birthe Wilke (født 19. mars 1936 på Vesterbro i Danmark, bosatt i Bevtoft) er en dansk sanger, skuespiller, foredragsholder og dikter, som er mest kjent for sine to deltakelser i Eurovision Song Contest på slutten av 1950-tallet. Wilke startet sin musikalske karriere i april 1951, da hun vant en talentkonkurranse i National Scala. Wilkes første plateinnspilling var The Blacksmith Blues som ble utgitt i september 1952 med Bruno Henriksen og hans Tivoli-orkester.

Bakgrunn 
I 1957 representerte Wilke og Gustav Winckler Danmark, da landet for første gang deltok i Eurovision Song Contest, med kjærlighetsvisa «Skibet skal sejle i nat», skrevet av Erik Fiehn og Poul Sørensen. Melodien ble avsluttet med et 13 sekunders langt kyss, som i ettertid er betegnet som ESC-historiens lengste. Melodien hadde da allerede vært brukt i filmen Den store gavtyv som kom ut i 1956, men ble ikke diskvalifisert, til tross for reglene om at bidrag ikke skulle være spilt offentlig før konkurransestart.

På grunn av flyskrekk tok Wilke det beroligende middelet thalidomid. I 1962 ble hun gravid, og omtrent samtidig ble det påvist at thalidomid kunne forårsake fosterskader. Før hun visste om sin graviditet, hadde hun tatt åtte tabletter, men valgte å ikke ta abort slik flere leger anbefalte. Hun fødte sønnen Ricky 1. januar 1963, som ble født med misdannede hender og armer.

For å konsentrere seg om sønnen, avsluttet Wilke i 1966 musikkarrieren og begynte å jobbe som sekretær i Handelsbanken. Hun kom tilbake med en nyinnspilling og en opptreden i 1973, og nok en opptreden i 1983, før hun igjen trakk seg tilbake. I 2007 ga Birthe Wilke ut en diktsamling.

Deltakelser i Eurovision Song Contest 
Wilke har representert Danmark to ganger i Eurovision Song Contest:

Deltakelser i Dansk Melodi Grand Prix 

Wilke har deltatt med elleve melodier i Dansk Melodi Grand Prix:

Filmer 
 1956: Jeg elsker dig
 1958: Soldaterkammerater
 1961: Jetpiloter
 1961: Reptilicus

Bibliografi 
 2007: Diktsamlingen Fluen og andre strøtanker

Referanser

Eksterne lenker 
 
 
 
 Discographer, Birthe Wilke, med blant annet komplett oversikt over alle plateutgivelser 

Danske sangere
Danske skuespillere
Danske lyrikere
Deltakere i Eurovision Song Contest
Vinnere av Dansk Melodi Grand Prix
Personer fra København